ไปหามาเจาะเลือดบอกเลือดอยู่ในกลุ่มเสี่ยงติดเชื้อ (เชื้ออะไรไม่รู้ลืมถาม) ให้ยาฆ่าเชื้อกับพารา ที่สงสัยคือ ไข้ขึ้นสูงพอกินยาได้สักพักก็เหงืออกแล้วก็เป็นปกติ พอยาหมดฤทธิ์ก็กลับมาไข้ขึ้นหนาวสั่นมากๆ เป็นมาสามวันแล้วตรายมั้ยคะแบบนี้ แล้วตรวจเจอฉี่ปนเลือดคือตอนนี้คิดมากมากๆ ไข้ขึ้นๆลงๆ ทรมาน
สวัสดีค่ะ อาการมีไข้สูง หนาวสั่น ปัสสาวะปนเลือดดังกล่าวมานั้น อาจจะเข้าได้กับภาวะกรวยไตอักเสบมากที่สุด ซึ่งก็คือการติดเชื้อของกรวยไต มักสัมพันธ์กับการกลั้นปัสสาวะและดื่มน้ำน้อย สาเหตุอื่นๆเช่นกระเพาะปัสสาวะอักเสบ แต่ก็มักไม่ทำให้มีไข้สูง หรือเกิดจากไข้จากสาเหตุอื่นๆเช่นไข้เลือดออก ไข้หวัดใหญ่ แต่ก็อาจไม่อธิบายอาการปัสสาวะปนเลือดเบื้องต้นดื่มน้ำมากๆ ไม่กลั้นปัสสาวะเด็ดขาด รับประทานยาตามที่แพทย์จ่าย แต่ส่วนใหญ่แล้วหากเป็นภาวะกรวยไตอักเสบ มักจะต้องได้รับยาฉีดในรพ. หรือนัดไปฉีดยาทุกวันจนกว่าอาการจะหายขาดหากในระหว่างนี้ไข้สูงหนาวสั่นมาก กินยาลดไข้ไม่ดีขึ้น ได้รับยาฆ่าเชื้อติดต่อกันเกิน 3 วันขึ้นไปแล้วยังมีอาการเป็นมากขึ้น ควรแจ้งให้แพทย์ทราบ อาจต้องพิจารณารับไว้เป็นผู้ป่วยในเพื่อดูแลอย่างใกล้ชิด ให้ยาฆ่าเชื้อและเฝ้าระวังสัญญาณชีพต่อไป